ming030890/wiki-yue-high-quality huggingface dataset:
元祿產業

元祿產業（日文：元禄産業）係日本一間公司，1958年喺大阪府布施市（而家東大阪市）創辦第一間迴轉壽司舖頭，叫「元祿壽司」（日文：元禄寿司）。佢曾經喺日本全國搞特許經營，但特許經營合約到期後，原經營者改用其他商號（最出名嘅係元氣壽司）。到2021年6月，元祿壽司得返10間直營店（大阪府9間，兵庫縣1間）。
吳肇軒

吳肇軒（英文：Ng Siu Hin，1993年7月9號—），係香港男演員，香港演藝學院戲劇學院畢業，參演2015年電影《哪一天我們會飛》出道，之後拍過唔少電影同電視劇。
挪威

包括斯瓦爾巴和揚馬延（唔計嘅話，挪威總面積就有323,802平方公里，排世界第67名。）只限大陸、斯瓦爾巴同揚馬延，而冰川計埋陸地。計算公式係19,940.14/（365,246.17+19,940.14）。亦有兩個依家仲未用嘅頂級域名：.sj（斯瓦爾巴和揚馬延）同.bv（布韋島）。
∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
挪威王國係斯堪的納維亞半島西部一個國，東面同瑞典接壤，西面就係大西洋。海岸線極之蜿蜒曲折，構成咗挪威獨特嘅峽灣景色。此外，挪威亦同芬蘭同埋俄羅斯接壤。挪威嘅領土重包括冷岸群島同揚馬延島。

歷史
1397年到1523年，挪威同丹麥、瑞典結成卡爾馬聯盟。
1523年卡爾馬聯盟解體，之後丹麥-挪威聯合王國建立。
1813年瑞典入侵丹麥-挪威聯合王國，丹麥畀瑞典擊敗。1814年，丹麥-挪威同瑞典簽咗《基爾條約》，丹麥將挪威割畀瑞典，換番西波美拉尼亞。之後挪威宣佈獨立，但係畀瑞典入侵，挪威議會終於承認瑞典國王係挪威國王，瑞典-挪威聯合王國成立。瑞典-挪威聯合王國喺1905年解散。挪威獨立做君主國，選咗丹麥王子做國王，就係哈康七世。
挪威喺第一次世界大戰保持中立。二次大戰畀德國入侵佔領直至1945年。1949年加入北大西洋公約組織。

政治
挪威議會係一院制，依家有169名議員，由比例代表制選出嚟。
行政權由挪威首相為首嘅內閣負責。
Geiranger
Sognefjord
Oslo
West Norway coast
Forest
Norway National House
Oil platform
永泰道花園

永泰道花園係香港島一個花園，位於柴灣永泰道，港鐵柴灣站同杏花邨站之間。
余振貴

余振貴（1946年2月—2019年8月18號）係中華人民共和國伊斯蘭教研究專家同政治人物，回族，喺江蘇南京出世。佢曾經擔任寧夏社科院院長同第十一屆全國人民代表大會河北地區代表。
畢業於復旦大學歷史專業。2008年，擔任全國人大常委會委員、全國人大民族委員會委員，中國伊斯蘭教協會常務副會長、中國宗教界和平委員會秘書長。
余振貴喺2019年8月18號病逝，終年73歳。佢嘅遺體告別儀式於8月20號喺中國伊斯蘭教經學院舉行。
歌手2025

《歌手》2025，係中國大陸湖南衛視同芒果TV喺2025年第二季度播出嘅逢星期五晚黃金檔音樂類真人騷節目，係2025芒果六平台節目巡禮重點推介嘅一檔節目，接檔節目《妻子的浪漫旅行2025》。首期節目喺2025年5月16號喺湖南長沙HBS節目生產基地（七彩盒子）現場直播。
中國語言

中國語言、中語，係指中國各個中華民族所使用嘅語言。
由於中國係一個多民族、多語言、多文字嘅國家，因此共有80種以上語言同30種文字。中國各民族嘅語言喺語言系屬分類上嚟講，分別就系屬於漢藏語系、蒙古語系、突厥語系、通古斯語系、侗泰語系、苗瑤語系、朝鮮語系、印歐語系、南亞語系及南島語系。
由於枕住受到漢語嘅影響，中國嘅少數民族而家多數都可以使用漢語進行交流。除哋唔好計得民族之外，絕大多數民族都有自己嘅語言，都注重保護自己嘅平等嘅語言權利同文化遺產。而且由於枕住嘅交流合作，對於語言嘅影響好大。有民族同其他民族一齊使用同一種語言。
中華人民共和國成立後，政府官方為兼顧語言使用嘅實際需要，1955年全國文字改革會議上將現代標準漢語確定為「普通話」，並廢除「國語」呢一稱呼。而家中華人民共和國嘅法律上冇規定任何官方語言同國語，只規定咗普通話為「國家通用語言」。且政府官方強調「國家通用語言」同「法定語言」「國語」嘅分別，唔贊成將普通話視作「官方語言」。同時也有網民同學者指出，將漢語或普通話稱為「中文」或「國語」係對漢族及少數民族嘅歧視及不尊重。但即管咁，香港特別行政區政府同澳門特別行政區政府都將漢語稱為「中文」，并喺政府官方網站标注。
喺台灣地區，中華民國政府過往未曾法定「國語」，但於官方上實際以中華民國國語為主，「國家語言（中文：民族語言）」並非官方語言。中華民國政府於2017年5月26號法定台灣原住民嘅語言為國家語言，並於2017年12月29日法定客家語為國家語言，而關於國家語言政策嘅《國家語言發展法》定義「國家語言」範疇係指台灣各固有族群使用嘅自然語言同台灣手語，並於2018年12月25號正式三讀通過，所有台灣本土固有語言均成為國家語言。

各地語言
中國大陸
根據《中華人民共和國國家通用語言文字法》嘅規定——現時中國大陸嘅國家通用語言文字係普通話同規範漢字。
根據《中華人民共和國行政訴訟法》嘅規定——現時中國大陸嘅語言文字係國家通用語言文字（普通話同規範漢字）同少數民族語言文字。
香港
香港嘅法定語文係漢語（使用正體字書寫，口語並無規範，一般使用粵語）同英語。
澳門
澳門嘅正式語文係漢語（使用正體字書寫，口語使用粵語）同葡萄牙語。
台灣
台灣嘅正式語文為中華民國國語（使用正體字書寫）。
葡萄牙文

葡萄牙文（粵拼：pou4 tou4 ngaa4 man4*2；葡文：português），縮寫叫葡文。屬於印歐語系羅曼語族，發源自歐洲伊比利亞半島。喺全世界大概有2億7千萬使用者。除咗葡萄牙之外，重係巴西，安哥拉同莫桑比克等國家嘅官方語言。佢喺南美洲、南半球都係最普及嘅語言之一。佢係歐盟以及多個美洲同非洲國際組織嘅官方語言。
遍佈四個大洲嘅九個葡文國家組成咗葡萄牙文國家共同體，佢哋有共同嘅文化同歷史。共同體推廣葡文文化，政治外交上甚至教育、科技、健康等等領域都有合作。喺2005年嘅一次會議中，佢哋宣佈以5月5號為葡萄牙文文化日（葡文：Dia da Cultura Lusófona）。
西班牙加利西亞嘅官方語言加利西亞文同葡萄牙文非常之相似，基本上可以互相理解，有人認為係同一隻語言，都有人認為係兩隻好接近嘅語言。而葡文同西班牙文就冇辦法完全互相理解。
響澳門特別行政區，有大概2%人口識講葡萄牙話，同時佢亦係澳門嘅官方語言之一。
土生葡文係一隻澳門嘅混合語，主要以葡文為基礎，有大量嘅馬拉話、粵語、英文等語言嘅借詞。喺澳門嘅歷史超過300年。由於澳門教育教授標準葡文、粵語同英文，忽視土生葡文，而家使用者已經剩返唔夠100人。佢同標準葡文有一定差異，比較難互相理解。
由於使用範圍遍佈全世界，所以都有好多本身唔係講葡文嘅國家都喺國內提供葡文教育，畀國民可以更容易接觸世界，尤其係喺南美巴西附近同一啲非洲國家。

歷史
内文：葡萄牙語史
睇埋：葡萄牙國王阿方索二世嘅遺囑
公元前216年，羅馬人嚟到伊比利亞半島，佢哋帶埋拉丁文嚟，而所有羅曼語族嘅語言都係由拉丁文衍生出嚟㗎。呢種語言係由羅馬士兵、移民同埋商人傳播開去嘅，佢哋起嘅羅馬城市多數都喺之前凱爾特文明嘅聚居地附近，而呢啲文明喺羅馬人嚟到之前好耐就已經建立咗。因為噉嘅緣故，呢種語言一直保留住好重要嘅底層，係嚟自更加古老嘅大西洋歐洲巨石文化 同埋凱爾特文化， 亦都係古代語言西班牙-凱爾特語族嘅一部分。 喺拉丁文入面，葡萄牙語俾人叫做 lusitana 或者 (latina) lusitanica，係跟盧西塔尼亞人嚟改嘅名，佢哋係一個前凱爾特部落，住喺而家葡萄牙同西班牙嘅領土，當羅馬移民搬入嚟嘅時候，佢哋就採用咗拉丁文。呢個亦都係 luso- 前綴嘅起源，喺好似「葡語系」呢啲詞語入面都會見到。
喺公元409年到711年之間，當羅馬帝國喺西歐瓦解嘅時候，伊比利亞半島俾日耳曼民族喺民族大遷徙時期征服咗。佔領者主要係蘇維匯人， 西哥特人同埋布里人，佢哋原本講日耳曼語族嘅語言，但好快就採用咗羅馬晚期文化同埋半島嘅通行拉丁文方言，喺之後嘅300年入面完全融入咗當地人口。嗰個時期嘅一啲日耳曼語詞彙，連同地名、姓氏同埋名，都成為咗葡萄牙語詞彙嘅一部分。 隨住711年開始嘅倭馬亞王朝嘅征服，阿拉伯文成為咗俾征服地區嘅行政同通用語言，但係大部分剩低嘅基督徒人口仍然繼續講一種叫做莫扎拉布語嘅伊比利亞羅曼語，呢種語言引入咗幾百個嚟自阿拉伯文、波斯文、土耳其文同埋柏柏爾文嘅詞語。 同其他新拉丁語同歐洲語言一樣，葡萄牙語都採用咗大量外來語，嚟自希臘文， 主要喺技術同科學術語方面。呢啲借用詞語係經由拉丁文傳入嘅，之後喺中世紀同文藝復興時期亦都有傳入。

葡萄牙語係由加利西亞王國西北部中世紀時期講嘅語言演變而嚟嘅，葡萄牙伯國曾經係加利西亞王國嘅一部分。語言學家追溯性噉將呢種變體叫做加利西亞-葡萄牙語、古葡萄牙語或者古加利西亞語。
加利西亞-葡萄牙語（又叫做古葡萄牙語或者中世紀加利西亞語）喺10世紀左右嘅加利西亞同萊昂王國嘅使用範圍，喺加利西亞文同葡萄牙文分開之前
喺9世紀嘅拉丁文行政文件入面，第一次記錄咗書面嘅加利西亞-葡萄牙語詞語同短語。呢個階段叫做原始葡萄牙語，由9世紀持續到12世紀葡萄牙伯國由萊昂王國獨立出嚟，當時萊昂王國已經統治咗加利西亞。
喺加利西亞-葡萄牙語時期嘅早期（由12世紀到14世紀），呢種語言越來越多俾人攞嚟用喺文件同埋其他書面形式。有段時間，佢係西班牙尼亞基督教國家入面抒情詩嘅首選語言，就好似奧克語係法國遊吟詩人詩歌嘅語言噉。奧克語嘅二合字母 lh 同 nh，喺佢嘅古典正字法入面用，俾葡萄牙語正字法採用咗，據推測係由布拉加嘅熱拉爾多， 一個嚟自穆瓦薩克嘅修士，佢喺1047年成為咗葡萄牙布拉加嘅主教，喺用古典奧克語規範現代化書面葡萄牙語方面，發揮咗重要作用。 葡萄牙喺1139年喺阿方索一世國王嘅統治下成為咗獨立王國。喺1290年，迪尼什一世國王喺里斯本創立咗第一間葡萄牙大學（Estudos Gerais，後來搬咗去科英布拉），並且頒佈法令，規定當時只係叫做「通用語言」嘅葡萄牙語，要叫做葡萄牙語言，並且正式使用。
喺古葡萄牙語嘅第二個時期，即係15世紀同16世紀，隨著葡萄牙嘅發現，呢種語言俾帶到非洲、亞洲同埋美洲嘅好多地區。到咗16世紀中期，葡萄牙語已經成為咗亞洲同非洲嘅通用語，唔單止俾攞嚟做殖民地行政同貿易，仲俾攞嚟做當地官員同所有國籍嘅歐洲人之間嘅溝通。葡萄牙人擴張到成個南美洲，橫跨非洲到太平洋，將佢哋嘅語言帶埋過去。
佢嘅傳播得益於葡萄牙人同當地人之間嘅異族通婚，以及佢同羅馬天主教傳教士努力嘅聯繫，呢啲努力促成咗克里奧爾語嘅形成，例如亞洲好多地方嘅基斯坦語（嚟自詞語 cristão，「基督徒」）。呢種語言喺亞洲部分地區一直流行到19世紀。印度、斯里蘭卡、馬來西亞同埋印尼一啲講葡萄牙語嘅基督徒社群，即使喺同葡萄牙隔絕之後，都仍然保留住佢哋嘅語言。
古葡萄牙語時期嘅結束，係以加西亞·德·雷森德喺1516年出版咗《總歌集》為標誌。早期嘅現代葡萄牙語時期，由16世紀跨越到今日，佢嘅特點係因為文藝復興而增加咗大量由古典拉丁文同古典希臘文借用嘅學術詞語（由拉丁文借用嘅學術詞語亦都嚟自文藝復興拉丁文，嗰個時期嘅拉丁文形式），大大豐富咗詞彙。大多數識字嘅葡萄牙語使用者都識拉丁文；因此，佢哋好容易就將拉丁文詞語採用到佢哋嘅寫作入面，最終亦都採用到葡萄牙語嘅口語入面。
西班牙作家米格爾·德·塞萬提斯曾經讚葡萄牙語係「甜美而優雅嘅語言」，而巴西詩人奧拉沃·比拉克就形容佢係 a última flor do Lácio, inculta e bela （「拉提姆嘅最後一朵花，質樸而美麗」）。 葡萄牙語亦都俾人叫做「賈梅士嘅語言」，賈梅士係葡萄牙語入面最偉大嘅文學人物之一，亦都係葡萄牙史詩《葡國魂》嘅作者。
喺2006年3月，葡萄牙語博物館，一間關於葡萄牙語嘅互動博物館，喺巴西聖保羅成立，聖保羅係世界上葡萄牙語使用者人數最多嘅城市。 呢間博物館係世界上第一間同類型嘅博物館。 喺2015年，博物館喺一場火災入面部分損毀， 但係喺2020年修復並重新開放。

文法
葡萄牙文同其他羅曼語言一樣，有文法性別。例句：
—根據葡文嘅文法規則，指定冠詞同形容詞都要喺性別上同隻名詞一致。上便兩句例句，喺指定冠詞上一句用咗陰性嘅 A 一句用咗陽性嘅 O，而喺形容詞上就係一句用咗陰性嘅 linda 一句用咗陽性嘅 lindo（兩隻字詞都係形容詞指靚，分別在於兩隻字詞性別唔同）—兩句都係做到指定冠詞同形容詞都喺性別上夾返隻名詞。
俄文

俄文（俄文：русский язык，拉丁化：russkiy yazyk），或者叫俄語，係斯拉夫語族入面最多人用嘅語言，屬於東斯拉夫語支，係俄羅斯同前蘇聯成員國嘅母語，亦係前《華沙公約組織》成員國嘅第一外文。
比起法文、英文，俄文文法有好有變格嘅變化，算係複雜。

分類
俄文係東斯拉夫語族嘅一種語言，屬於範圍更廣嘅印歐語系。佢係古東斯拉夫語嘅後裔，古東斯拉夫語係基輔羅斯用嘅一種語言，基輔羅斯係由9世紀末到13世紀中葉東斯拉夫部落組成嘅一個鬆散嘅聯合體。如果從口語嘅角度嚟睇，同佢最親近嘅親戚係烏克蘭文、白俄羅斯文同埋盧森尼亞文， 佢哋係東斯拉夫語支嘅另外三種語言。喺烏克蘭東部同南部嘅好多地方，同埋成個白俄羅斯，呢啲語言係可以撈埋一齊講嘅，喺某啲地區，傳統嘅雙語現象搞到啲語言都撈埋咗，例如烏克蘭東部嘅蘇爾日克語同埋白俄羅斯嘅特拉西揚卡語。一種東斯拉夫嘅古諾夫哥羅德方言，雖然佢喺15世紀或者16世紀消失咗，但係有時俾人認為喺現代俄文嘅形成過程中，扮演咗幾重要嘅角色。仲有，因為教會斯拉夫語對兩種語言都有共同嘅影響，所以俄文同保加利亞文喺啲字詞上面有明顯嘅相似，但係由於19世紀同20世紀後期嘅互動，保加利亞文嘅文法同俄文嘅差異就幾大吓。
幾個世紀以嚟，俄文嘅詞彙同文學風格亦都受到西歐同中歐語言嘅影響，例如希臘文、拉丁文、波蘭文、荷蘭文、德文、法文、意大利文同埋英文， 喺細啲嘅程度上，亦都受到南部同東部語言嘅影響：烏拉爾語系、突厥語族、 波斯文、 阿拉伯文同埋希伯來文。
根據加利福尼亞州蒙特雷嘅國防語言學院，對於以英文做母語嘅人士嚟講，俄文喺學習難度方面俾人歸類為第三級語言，大約要浸喺度學1,100個鐘先至可以叫做有啲料到。

標準俄文
内文：莫斯科方言
喺蒙古人統治之前，尤其係喺蒙古人統治期間，封建分裂同衝突喺俄羅斯各公國之間搞咗好多嘢出嚟。呢個加強咗方言嘅差異，並且搞咗一輪，都搞唔掂個標準嘅國家語言出嚟。15世紀同16世紀，統一同中央集權嘅俄羅斯國家成形，同埋大家慢慢開始重新有返共同嘅政治、經濟同文化空間，就開始覺得要搞返個通用嘅標準語言出嚟。標準化嘅最初動力係嚟自政府班官僚，因為喺行政、法律同司法事務方面冇件靠得住嘅溝通架生，真係搞唔掂。最早嘗試標準化俄文嘅努力，係喺15世紀到17世紀期間，用所謂嘅莫斯科官方語言或者文書語言嚟搞嘅。 自嗰陣時開始，俄羅斯嘅語言政策趨勢一直係標準化，無論係喺縮減俄羅斯族群之間方言隔膜嘅狹義意義上，定係喺擴大俄文嘅使用範圍，同其他語言一齊用或者取代其他語言嘅廣義意義上。
而家俄文嘅標準形式，普遍俾人認為係「現代俄文文學語言」（современный русский литературный язык – "sovremenny russky literaturny yazyk"）。佢喺18世紀初彼得大帝統治下，俄羅斯國家搞現代化改革嗰陣興起，並且喺之前嗰個世紀嘅俄文文書語言嘅影響下，由莫斯科（中部或者中央俄羅斯）方言底層發展出嚟。
喺布爾什維克革命之前，俄文口語嘅形式係啲貴族同埋城市有錢佬嗰啲人講嘅。俄羅斯農民，即係人口嘅絕大多數，繼續講佢哋自己嘅方言。然而，農民嘅語言從來冇俾人正經咁研究過，因為啲語文學家普遍認為佢淨係民間傳說嘅來源，同埋攞嚟過吓癮咁解啫。著名嘅俄羅斯方言學家尼古拉·卡林斯基都認同呢個睇法，佢喺佢嘅晚年寫道：「研究俄羅斯方言嘅學者主要研究語音學同形態學。有啲學者同埋收集者編咗啲地方詞典。我哋幾乎冇乜對俄羅斯方言嘅詞彙材料或者句法做過研究。」
1917年之後，馬克思主義語言學家對農民方言嘅多樣性冇乜興趣，並且認為佢哋嘅語言係就嚟消失嘅過去嘅老土嘢，唔值得學術界關注。納希莫夫斯基引用咗蘇聯院士A.M 伊萬諾夫同L.P 雅庫賓斯基喺1930年寫嘅嘢：
農民嘅語言具有從封建制度繼承落嚟嘅雜亂多樣性。喺佢哋變成無產階級嘅過程中，農民將佢哋啲地方農民方言，連埋啲語音、語法同詞彙，帶到工廠同工業廠房，而從農民入面招募工人嘅過程，同埋工人人口嘅流動性，又搞出另一個過程：通過拉平地方方言嘅特別之處嚟清算農民嘅遺產。喺農民多語言嘅廢墟上面，喺發展重工業嘅大背景下，可以話出現咗一個質嘅新實體——工人階級嘅通用語言……資本主義有創造特定社會嘅通用城市語言嘅趨勢。

作為國際語言
睇埋：[[:講俄文嘅人]]、[[:按機構劃分嘅官方語言列表]]同[[:俄文互聯網]]
俄文係以下組織嘅其中一種官方語言（或者具有類似嘅地位，而且必須提供俄文嘅口譯）：
聯合國
國際原子能機構
世界衛生組織
國際民用航空組織
聯合國教科文組織
世界知識產權組織
國際電信聯盟
世界氣象組織
聯合國糧食及農業組織
國際農業發展基金
國際刑事法院
國際奧林匹克委員會
萬國郵政聯盟
世界銀行
獨立國家聯合體
歐洲安全與合作組織
上海合作組織
歐亞經濟共同體
集體安全條約組織
南極條約秘書處
國際標準化組織
國際數學奧林匹克
俄文亦都係國際太空站上面兩種官方語言嘅其中一種——喺俄羅斯太空人隔籬做嘢嘅NASA太空人，通常都會讀俄文課程。呢個做法可以追溯到1975年第一次飛行嘅阿波羅-聯盟號任務。
喺2013年3月，有人發現俄文係網站上面第二多人用嘅語言，排喺英文後面。俄文佔咗所有網站嘅5.9%，稍微領先德文，但係遠遠落後於英文（54.7%）。俄文唔單止喺.ru網站嘅89.8%度用，仲喺以前蘇聯域名.su嘅網站嘅88.7%度用。以前蘇聯成員國嘅網站亦都大量使用俄文：烏克蘭79.0%，白俄羅斯86.9%，哈薩克斯坦84.0%，烏茲別克斯坦79.6%，吉爾吉斯斯坦75.9%，塔吉克斯坦81.8%。不過，俄文喺頭1,000個網站入面，係第六多人用嘅語言，排喺英文、中文、法文、德文同埋日文後面。
喺2023年10月13號，獨立國家聯合體國家元首委員會簽署咗《關於成立國際俄語組織嘅條約》，並且通過咗《關於支持同推廣俄文作為族際交流語言嘅聲明》。

文字
俄文係用修訂過嘅基里爾字母寫出嚟，有33個字母。
如果你嘅瀏覽器睇唔到基里爾字母，請睇 圖像版。
羅拔·李維頓

羅拔·李維頓（Robert R. Livingston，1746年11月27號—1813年2月26號）係美國一位政治人、外交官同發明贊助人，出生喺紐約一個顯赫嘅家族。佢家族喺哈德遜河谷擁有大片土地，係殖民時期嘅精英階層之一。李維頓1765年喺國王學院（King's College，即係而家嘅哥倫比亞大學）畢業，之後學法律，1773年成為執業律師。
喺美國獨立戰爭期間，李維頓係大陸會議嘅代表（1775-1777年同1779-1780年），仲係起草《獨立宣言》嘅五人委員會成員。戰後，佢喺1781年至1783年擔任美國首任外交部長（當時叫「外務部長」），喺巴黎和談中發揮咗關鍵作用，幫美國確立獨立地位。1789年，佢仲有幸喺佐治華盛頓就職總統嗰陣主持宣誓儀式。
到咗1801年，李維頓被湯瑪斯傑佛遜任命為駐法國大使。喺巴黎期間，佢同法國談判，促成咗1803年嘅路易斯安那購地案，將大片領土納入美國版圖，幾乎將美國嘅面積翻倍。就喺呢段時間，佢結識咗發明家羅伯特·富爾頓。李維頓對科技同創新有濃厚興趣，特別係蒸汽動力嘅應用。佢同富爾頓一拍即合，決定合作開發蒸汽船。
早喺1803年，李維頓喺紐約州議會爭取到哈德遜河蒸汽航運嘅獨家權利。喺法國時，佢同富爾頓一齊試驗咗一艘小型蒸汽船，雖然第一次試驗因為船身太脆弱而失敗，佢哋冇氣餒。1807年，喺李維頓嘅資金支持下，富爾頓設計同建造咗「北河號」（North River Steamboat），喺哈德遜河上成功試航，從紐約市到柯巴利，標誌著商業蒸汽航運嘅開端。呢艘船後來被暱稱為「克萊蒙特號」（Clermont）（可能係因為李維頓家族喺Clermont嘅莊園），雖然正式名稱係「北河號」。
李維頓同富爾頓嘅合作唔單止推動咗交通革命，佢哋仲喺紐約水域建立咗一個蒸汽船壟斷事業，持續咗近二十年，直到1824年嘅Gibbons v. Ogden最高法院案例打破咗呢個壟斷。
1813年，李維頓喺紐約去世，享年66歲。佢一生跨越咗政治、外交同科技領域，係美國早期發展嘅關鍵人物之一，尤其喺蒸汽船嘅商業化上，佢嘅貢獻同富爾頓一樣功不可沒。
8355方法

8355方法（英文：8355 method，簡稱8355）係還原扭計骰嘅一種初級方法，由台灣人許技江（Reheart Sheu）發明，原理上都可以算係層先法嘅一種，特色係扭頭兩層嘅時候專登唔扭哂，留低兩格做「工作空間」，所以可以記少好多公式。同另一種常見嘅初級方法層先法要用大約6條公式相比，8355方法只需要1至3條公式。缺點同層先法一樣，需要好多步數，亦即係話會扭得好慢，唔係一個速解方法。
8355個名就係嚟自佢嘅步驟：
第一層有9個方塊，但係只會扭好8塊，留返一個角位做工作空間；
第二層有4個邊塊，但係只會扭好3塊，留返一個邊位做工作空間；
利用第一、二層嘅工作空間，扭好剩返嘅5個邊塊，其中包括第2步無扭好嘅邊位；
用公式扭好剩返嘅5個角塊，其中包括第1步無扭好嘅角位。

歷史
許技江喺佢寫嘅書《魔方高手製霸技》入邊提出呢種方法，賣點係唔使記好多公式就可以還原扭計骰。
2月26號

2月26號係公曆年嘅第57日，離年尾重有308日（閏年309日）。
<< - 2月 - >>



大件事
1815年：拿破崙帶住1000人逃出被流放嘅厄爾巴島，跟手返到法國本土短暫復辟（百日皇朝）。
1876年：大日本帝國逼大朝鮮國喺江華島簽唔平等嘅《江華條約》，從此大朝鮮國逐步淪落為大日本帝國嘅半殖民地。
1918年：香港火燒馬棚，六百幾人死，係香港史上最大鑊嘅火燭。
1936年：大日本帝國發生政變，是為二二六事件，最終失敗收科。
1966年：多倫多地下鐵2號綫（原稱Bloor綫）通車。
1979年：臺灣桃園國際機場第一航廈啟用。
1980年：以色列同埃及互派大使。
1993年：紐約世界貿易中心地下室炸彈爆炸，6死，千幾人傷。
1995年：英國霸菱銀行話交易員Nick Leeson（英文：Nick Leeson）嘅違規交易令銀行損失14億美金，宣佈資不抵債。
2005年：日本自行研製嘅H-IIA運載火箭載住一個多功能衞星喺鹿兒島縣種子島宇宙中心發射升空。
2012年：2012年霧台地震（中文：2012年霧台地震）。
2013年：2013年樂蜀熱氣球事故做成19死2重傷。
2014年：香港《明報》總編輯劉進圖喺西灣河畀人斬。
Aespa

aespa（韓文：에스파）係韓國SM娛樂旗下嘅四人女團，成員有韓國籍嘅Karina同埋Winter、日本籍嘅Giselle、中國籍嘅Ningning，另有四位響元宇宙存在嘅AI成員(æ)，2020年憑單曲《Black Mamba》出道。

成立
Aespa官方Logo
2020年10月16號，SM娛樂宣佈將會成立新女團，係繼2014年嘅Red Velvet後再次推出女子團體，亦係繼2016年嘅NCT後再次推出偶像團體，因此呢個新女團廣受關注。27號，SM宣佈第一位加入嘅成員係金旼炡（Winter，19歲），喺參加梁山市舞蹈節個陣畀SM發掘，因而成為旗下練習生，推算訓練時間為3到5年。28號，SM公佈第二位加入嘅成員係劉知珉（Karina，20歲），歌唱、饒舌同埋舞蹈都好叻，當初係因為收到SM邀請而成為練習生，響2019年泰民嘅單曲《Want》入面擔任伴舞。29號，SM公佈第三位成員寧藝卓（Ningning，18歲），叻唱歌，係隊內最後生嘅成員，響獲得「我是麥霸」K歌大賽總冠軍後畀SM發掘，最終響2016年成為練習生，同年響SM ROOKIES企劃入面亮相，係aespa中唯一先行亮相嘅成員。30號，SM公佈最後一位成員內永枝利（Giselle，20歲），叻說唱，係通過SM禮拜六選秀而成為練習生，只有練習11個月就出道。
新女團嘅名叫「aespa」。據製作人李秀滿嘅講法，由「化身」（Avatar）同埋「經歷」（Experience）嘅英文第一個字母組成嘅「ae」，加上有「雙面」之意嘅「Aspect」，結合埋就係新女團嘅名。而團體嘅主旨係「遇見另一個自我化身，體驗全新世界」，所以每個成員都有一個相對應嘅虛擬角色（即AI成員）。

2020-2021年
2020年12月，aespa出演SBS廣播
2020年11月17號，aespa以網上單曲《Black Mamba》正式出道，MV響YouTube公開後24個鐘內觀看次數就突破二千萬，創下韓國團體出道MV第一日最高觀看次數嘅紀錄。20號，佢地以單曲《Black Mamba》首次參加KBS2音樂節目《音樂銀行》；同年12月31號以呢首單曲響MBC歌謠大祭典上演出。呢首歌連續三個禮拜響中國最大嘅音樂流媒體服務QQ音樂韓國週榜排行榜排名第一，亦登上美國告示牌百強單曲榜第100名、美國世界單曲銷售榜第5名，創下韓國藝人出道單曲嘅最高排名。同年11月，aespa響Acha排行榜上空降第14名。2021年1月13號，aespa憑《Black Mamba》先後獲得Gaon Chart Music Awards音源部門年度新人獎、SBS《人氣歌謠》冠軍。不過《Black Mamba》MV被指抄襲德國藝術家Timo Helgert嘅藝術作品。
2月5號，aespa發行第二首單曲《Forever》。呢首歌係翻唱緊劉英振響2000年所創作嘅歌曲，並登上美國世界單曲銷售榜第8名。
5月17號，aespa發行第三張單曲《Next Level》。呢首歌翻唱自A$ton Wyld所作嘅同名歌曲，收錄響《狂野時速：雙雄聯盟》電影原聲帶。6月19號，《Next Level》MV響發行33日後觀看次數突破一億，係aespa第二支觀看次數破億嘅MV。6月21號，《Next Level》響Melon 24Hits排行榜上獲得24小時累計收聽量第一名，係Melon排行榜改版第一位登上24Hits排行榜第一嘅女團。而aespa亦憑《Next Level》再次橫掃樂壇多個獎項，包括Mnet亞洲音樂大獎最佳舞蹈表演女團、韓國音樂大獎年度歌曲等。
10月5號，發行第一張細碟《Savage》，aespa憑呢首歌登上「Billboard 200」第20名。10月20號，《Savage》嘅銷量突破50萬張。10月23號，《Savage》MV觀看次數超過一億，成為aespa第三支破億嘅MV。11月25號，參加美國紐約嘅美斯感恩節大遊行，係第一個出演嘅韓國女團。
2021年11月嘅aespa
12月20號，發佈單曲《Dreams Come True》，翻唱自師姐S.E.S響1999年發表嘅歌曲，並收錄響27號發行嘅SMTOWN冬季專輯《2021 Winter SMTOWN: SMCU EXPRESS》。呢首歌亦登上告示牌世界單曲銷售榜第七名。
12月26號，成員Karina同Winter成為SM企劃「Girls on Top」旗下女團Got the Beat成員。
年尾，aespa獲得金唱片獎「年度藝人」。

2022年 - 2023年
aespa（2022年）
4月24號，aespa受邀出席美國科切拉音樂節，並響個度唱咗當時未公開嘅英文新歌《Life's Too Short》。
5月12號，《時代雜誌》公佈2022年10名「新一代領袖（Next Generation Leaders）」，aespa以獨特嘅世界觀同創新嘅概念成功入圍，係第一位入選嘅韓國女團。27號，《福布斯》公佈2022年「30位30歲以下精英榜」，aespa響《娛樂同體育》領域入選，係呢一年唯一入選嘅韓國藝人。
6月1號，SM娛樂宣佈同華納唱片簽署全球合作夥伴關係，將會共同負責aespa音樂內容嘅發行、營銷同推廣，目標係開拓海外市場。同日，公開新大碟嘅先行歌《Illusion》。
6月24號，正式發行英文單曲《Life's Too Short》，宣佈進軍美國市場。
7月5號，aespa受邀出席聯合國2022年度《可持續發展問題高級別政治論壇》，成員響會上發表「Next Generation to the Next Level」演講並表演歌曲《Next Level》。
7月8號，發行第二張細碟《Girls》，宣佈回歸，第一個禮拜嘅銷量高達112多萬張，係響韓國Hanteo Chart上第一個達成百萬銷量嘅女團，亦成功登上美國告示牌二百大專輯榜第3名。7月30號，響韓國舉辦《2022 aespa FAN MEETING : MY SYNK. aespa》Fans見面會，係aespa第一個見面會。
2023年2月25至26號，aespa響韓國蠶室室內體育館舉行第一次演唱會「SYNK : HYPER LINE」。8月5日至6號，aespa響日本東京巨蛋舉行《aespa LIVE TOUR 2023 'SYNK : HYPER LINE' in JAPAN -Special Edition-》演唱會，係出道最短時間就登上東京巨蛋嘅非日本藝人。
2023年5月8號發行第三張細碟《MY WORLD》，第一個禮拜嘅銷量有成169萬8784張，成績刷新歷代韓國女團首週銷量最高紀錄，唔單止突破自身紀錄，仲係SM娛樂歷嚟銷售最高嘅紀錄。

出道前醜聞
雖然aespa憑出道曲《Black Mamba》橫掃多個獎項，但因為一系到負面新聞畀人爆咗出嚟，就好似Karina響出道前被指發表「貶低前輩」嘅言論，話防彈少年團同埋EXO嘅Kai好醜樣；Giselle響未出道前被人踢爆有食煙、飲酒、吸毒等不良習慣，響學校蝦蝦霸霸；Winter話自己兩年養過25隻倉鼠因而被指「疑似虐待動物」等，再加上當時出道歌《Black Mamba》MV被指抄襲，令aespa嘅聲望憑受打擊。SM娛樂之後話有關Winter嘅新聞係造謠，其他就未有出面澄清。

舞台失誤
7月14號，aespa成員帶住新出嘅細碟《Girls》登上音樂節目《M Countdown》，回歸韓國樂壇。但響表演嘅時候，成員Giselle出現多次失誤，因而被指狀態差，網民要求Giselle多練習。
911事件

911事件又叫九一一事件或九一一恐怖襲擊，係由阿爾蓋達組織發動連串針對美國嘅自殺式襲擊。
美國紐約當地時間（UTC-4）2001年9月11號朝早，十幾個人劫咗美國航空同聯合航空四架客機，兩架撞咗入紐約市嘅世界貿易中心，一架撞咗入五角大樓。另外有架聯合航空93號班機都俾人騎劫咗，但入面班乘客同啲劫機者搏命，雖然最後都阻止架機撞落人多嘅地方，令呢班機係四架被劫嘅飛機之中唯一無令地面人員同建築物損失，但架機都撞咗落笪空地，機入面嘅40人都死咗。但事後有人質疑，有好多目擊者聲稱見到第二架飛機係美國軍事專用飛機，機身係灰白色。
成個襲擊一共有2,986人死，美國紐約世界貿易中心雙塔在內嘅六幢建築物冧晒，美國經濟大受打擊。
呢單嘢搞到美國喺之後幾年嘅國策以反恐為主，發動阿富汗戰爭，以反恐為名打伊拉克，同一連串喺國內外有爭議嘅反恐措施。
元綠壽司

元綠壽司（G Sushi）係香港一間日式綜合食品餐廳，1991年開張，嗰時叫元祿壽司，1996年改名，1998年開始係英皇集團旗下嘅飲食業務。高峰期有41間分舖，到2016年2月底宣佈全線執笠。
恒隆

恒隆集團：香港嘅大型企業。
恒隆地產：香港嘅經營地產及停車場業務的上市公司，前稱「淘大置業」。
恒隆中心：香港嘅商業大廈及商場。
恒隆廣場：中國大陸開發嘅品牌城市綜合體項目。
敗走麥城

《敗走麥城》（英文：Fresh off Markham），係2024年上畫、喺加拿大拍攝嘅港產片，由九磅電影製作，係一部懸疑驚慄黑色幽默喜劇，由阮浚德、羅懷恩、蔡康凝編劇同執導，由陳苡臻、愛德蒙基勒、常念、李赫領銜主演。套戲係用加拿大安大略省麥城做背景，由三個單元故仔串連：《滿江紅》、《五點零》、《地下室》。
《敗走麥城》喺第48屆香港國際電影節全球首映，並且係呢一屆香港國際電影節嘅新秀電影競賽嘅競賽電影。套戲2024年11月28日喺圓方同百老匯電影中心正式上映。電影2024年11月25日喺多倫多亞洲國際電影節 (Toronto Reel Asian International Film Festival) 係官方評選作品同作北美首映，喺電影節期間製片商同加拿大港人電影發行商CHIME簽咗全球發行。電影2025年1月17日喺加拿大最大嘅Cineplex院線公映。

故事大綱
萬錦市一名勤奮嘅黑人Uber 駕駛員O'Shea 擁有完美嘅 5 星評分，每日為生活打拼。古語有云，天將降大禍於斯人，都先勞其體膚、再苦其心智。嗰日風和日麗，佢喺等待下一位乘客 - 香港富二代 Circle 時，兩名喺中國嚟、打劫日本餐廳失敗嘅劫匪9衝上咗佢架車。百感交雜、萬辭莫辯嘅O'Shea，迎來了一段充滿文化衝擊嘅瘋狂旅程。
納斯達克100指數

納斯達克100指數（NASDAQ-100）係美國股市其中一個股市指數。納斯達克100指數成份股包括市值頭一百大嘅納斯達克上市公司。
納斯達克100指數嚮2025年2月19號，曾經創出22,222.61點嘅紀錄新高。
標準普爾500指數

標準普爾500指數（S&P 500）係美國股市其中一個股市指數，同道瓊斯工業平均指數、納斯達克綜合指數夾埋係三大美股指數。標準普爾500指數成份股包括交投量頭五百大嘅紐約證券交易所同納斯達克上市公司。
標準普爾500指數嚮2025年2月19號，曾經創出6,147.43點嘅歷史新高。
CLC

人氣女團CLC由韓國Cube娛樂喺2015年推出，18年CLC登香港紅館同臺北小巨蛋（中文：臺北小巨蛋）演出。CLC <Helicopter> 音源串流破億、MV觀看數達7千萬讚數破百萬。CLC成員包括承姬、有真、丞延、 Sorn 、睿恩、 Elkie莊錠欣、恩彬。

活動同發展
2015年3月，CLC出道成為HyunA泫雅師妹。
2018年7月，CLC登臺北小巨蛋演出。10月，CLC登香港紅磡體育館演出。
2019年8月，CLC登俄羅斯莫斯科番紅花城市大廳（中文：番紅花城市音樂大廳）演出。9月，CLC登日本東武藏野之森綜合體育廣場（中文：武藏野之森綜合體育場）演出。
2020年CLC Sorn's Tiktok英語頻道粉絲數達280萬。9月，CLC發行歌曲<Helicopter>，YTM音源收聽數破億、MV觀看數達7千萬讚數達130萬。
2021年8月，有真參賽由Wonder Girls宣美同少女時代Tiffany擔任總導師嘅Girls Planet 999得第3名成功以Kep1er出道並擔任隊長。
人工神經細胞

人工神經細胞（粵拼：jan4 gung1 san4 ging1 sai3 baau1；英文：artificial neuron）係人工神經網絡嘅基本組成部件。一粒人工神經細胞係一個人造嘅物體，會好似動物神經細胞噉接收訊號、並且按照所收到嘅訊號改變自己內在嘅狀態，跟住再按照自己內在狀態，決定係咪要射新訊號以及要射點樣嘅新訊號－原理上同動物嘅神經細胞極之相似（但唔完全一樣）。當一大柞人工神經細胞互相連繫住，就會形成一個人工神經網絡，而每當研究者俾某啲輸入（input）數值落去其中一啲人工神經細胞嗰陣，佢哋就會帶動其他人工神經細胞跟住啟動，最後每一粒人工神經細胞都會達致某啲啟動值－即係話個網絡可以有一啲輸出（output）數值。實用嘅研究證實咗，一個人工神經網絡嘅輸出值同輸入值會成某啲特定嘅關係，呢點表示人工神經網絡可以攞嚟做一啲有用嘅運算（詳情睇下面）。

歷史
麥咭洛-皮茨細胞嘅示意圖
人工神經元嘅起源可以追溯返 1943 年嘅Warren McCulloch同Walter Pitts。佢哋指出，神經網絡嘅簡化模型（麥咭洛-皮茨細胞）可以計得到啲邏輯、算術函數。
Ramón y Cajal (1911) 描述到囓齒動物海馬體啲神經連接
海伯理論由當奴海伯喺 1949 年提出。個理論係基於桑地牙哥·拉蒙卡哈份醫學研究，份研究喺1911年就證明到啲突觸存在，而神經細胞之間啲主動連接就係按照個理論反覆噉加強。個理論嘅泛化喺而今啲學習過程裏便使用到。
1958 年有一項重要嘅工作得到發表，即關於感知機嘅收斂定理。當中，Frank Rosenblatt表明，通過指定到嘅學習過程，感知機學得到所有啲solutions係可以用個模型表示嘅。之不過喺1969 年，Marvin Minsky同Seymour Papert指出，單級感知機嘸表示得到XOR，因為 XOR 函數係線性嘸分離得嘅；只有等到後尾啲模型正彌補得到呢個缺陷。呢個建模當中顯示到嘅限制最初令到啲人對人工神經網絡嘅研究興趣下降，研究基金亦都取消唨。直至 1985 年 John Hopfield 公佈唨 Hopfield 網絡並表明啲網絡解決得到優化問題，譬如旅行商問題嗰陣，對人工神經網絡嘅興趣正返嚟。  David E. Rumelhart 、 Geoffrey E. Hinton同Ronald J. Williams喺1986年喺反向傳播算法上嘅工作亦都帶嚟唨復興潮畀啲網絡嘅研究。而今，噉嘅網絡得以用喺好多啲研究領域。

模型
一粒典型嘅人工神經細胞結構如下：
至  係各個輸入嘅數值，啲輸入可以係嚟自外界嘅，但又可以嚟自同一個網絡入面嘅第啲人工神經細胞都得。
 至  係每個輸入嘅權重，代表咗嗰一個輸入對呢粒人工神經細胞嘅啟動程度有幾大影響力。
 指偏向（bias），即係嗰粒神經細胞本身喺啟動上嘅傾向，例如如果有某一粒人工神經細胞嘅  係正數而且數值大，佢就會傾向無論輸入係幾多都有強烈嘅啟動。
（以下簡稱「」）指粒人工神經細胞嘅啟動程度（activation level），呢個數值由上面嗰柞因素話事，個函數如下：
；
 指粒細胞喺時間點  嘅啟動程度， 指粒細胞喺時間點  嘅啟動程度，而  指喺時間點  嗰柞輸入嘅數值。呢條式表示， 嘅值由 、、同埋  呢三個數值話事。
好多人工神經細胞嘅啟動函數會包含  呢個數值。呢個係所謂嘅門檻值（threshold value）：一粒典型嘅動物神經細胞係一定要所受到嘅刺激有返咁上下勁，先會射訊號嘅；如果佢受嘅刺激數值唔超過門檻值嘅話，佢就乜嘢訊號都唔會射；為咗要更加接近動物神經細胞，好多研究人員喺設計神經網絡嗰時會特登每粒人工神經細胞俾個門檻值佢，令個網絡嘅各粒人工神經細胞好似動物神經細胞噉，收到嘅輸入唔超過門檻值就完全唔射訊號。
係激活函數，又叫傳遞函數。佢根據現時輸入總和 、往時激活水平  同埋門檻值  計出新嘅激活水平。具體應用到嘅函數有好多種，譬如線性整流函數、單位階躍函數同埋比較經典嘅Sigmoid 函數。
 係輸出函數（output function），係輸出前對進行處理嘅函數，可以有多個款，但  好多時會係一個恆等函數（identity function）－即係話個輸出值好多時同  一樣。
 係粒人工神經細胞最屘嘅輸出數值。
通過喺啲輸入同埋隻門檻度做一尐特別嘅設定，可以好容易使人工神經細胞嚟實現簡單嘅邏輯門。
黃愛玲

黃愛玲，現代水墨畫家，師從王秋童學習都市水墨。
專注於都市水墨、透過傳統水墨技法及當代的手法，從點、線、角、面來展現都市的氣質及情懷。冀突破傳統山水畫的固有技法，令作品具有濃厚的時代氣息和生活情感，富有藝術感染力。
何文琪

何文琪係香港親中派政治人物。

政治立場
佢係香港親中派成員，2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝同埋簡慧敏。
余詩思

余詩思，香港親中派政治人，家怡康公司行政總裁，曾經做過東華醫院行政總監。

政治立場
佢係香港親中派人士。喺2006年佢曾經參選醫學界選委但只係攞到316票。去到2021年，佢參選醫學及衛生服務界選委，但只係攞到14票而落選。

任職東華醫院期間「篤數」風波
喺佢任職東華醫院行政總監嘅時候， 東華醫院理遺護理診所喺2012/13財政年度期間爆出為求達到診症數目而「篤數」，將職員變病人，要求職員提供身份證號碼「簽到」，涉及過百人。
供應同需求

一條改變緊嘅需求曲線（D）同埋一條唔郁嘅供應曲線（S）；呢幅圖反映一個需求提升（由 D1 去 D2）。
供應同需求（粵拼：gung1 jing3 tung4 seoi1 kau4）係一套微觀經濟學理論，研究貨品服務嘅需求量同供應量點樣決定件貨品服務嘅價格。喺一個市場入面，是但搵一樣俾人買賣緊嘅貨品或者服務，佢會至少有兩個屬性：價格同埋數量。供應同需求嘅理論就解釋價格同數量之間嘅啦掕。喺微觀經濟學上，呢個理論能夠預測喺一個有完全競爭（指冇任何一個買家或者賣家大到有能力獨力掌控啲貨品服務嘅價格）嘅市場下嘅貨品同服務嘅價格。

需求
内文：需求
喺一個市場之下，對一件貨品服務嘅需求指需求量（買家有能力同肯買嘅量）同價格之間嘅關係。例如有件貨品服務，佢價格喺 10 文嗰陣啲買家總共會買 100 件，價格喺 9 文嗰陣啲買家總共會買 110 件... 等等嘅話，佢嗰條需求曲線就會係一條穿過（10 文，100 件）同（9 文，110 件）呢兩個點嘅線（唔一定係直線），而呢條曲線所表達嘅嗰段關係就係個需求。需求理論將個體消費者描述為理性嘅決策者，假設佢哋會嘗試用自己手上嘅有限資源（即係佢哋嘅收入）最大噉滿足自己嘅慾望－用行話講嘅話，就係喺有限嘅資源下將自身嘅效用（utility）最大化。
需求定律宣稱，是但搵個市場同是但一件貨品服務，假設第啲因素不變，佢價格同買家會買嘅量之間會形成負關係（條線嘅斜率  係負數）－價格愈高買家就會買得愈少，而價格愈低買家就會買得愈多。呢條定律係稀缺性嘅必然結果：價格係啲買家每買一件就要付出嘅資源量，所以一件貨品服務嘅價格乘需求量（買家有能力又肯買嘅量）反映買家有能力付出幾多資源嚟買件貨品服務，但錢係一樣有限嘅資源，所以價格  同需求量  乘埋出嗰個數（）一定係一個有限嘅數值；如果條需求曲線係由頭到尾都打橫（）、打直（）或者成正斜率（）嘅話，就會出現價格同需求量乘埋個數可以係無限大嘅情況，所以如果錢有稀缺性，噉需求曲線只可以係一條斜率係負數嘅線。
某啲外界因素可以改變一個需求：收入可以影響需求－如果啲買家嘅收入突然間普遍升嘅話，噉通常會引致條需求曲線向右移（買家無論價格幾高都買多咗嘢），而相反，如果啲買家收入突然普遍跌嘅話，噉通常會引致條需求曲線向左移（買家無論價格幾高都買少咗嘢）；替代品嘅價格都可以改變需求，例如如果家吓 SONY 提高佢啲商品嘅價格，搞到由佢生產嘅 PS4 遊戲機價格上升，噉啲買家對任天堂 Switch（由任天堂出嘅遊戲機）嘅需求會提升（條需求曲線向右移）－PS4 價格上升令少咗人買 PS4，而任天堂 Switch 同 PS4 一樣，可以滿足啲人打機嘅慾望（係 PS4 嘅替代品），所以就算任天堂 Switch 嘅價格唔變都好，啲人都會買多咗。
喺現實應用當中，經濟學家會用各式各樣嘅方法嚟做需求預測：喺最簡單嗰種情況下，佢哋可以做個問卷調查，派問卷俾啲消費者，問佢哋「如果件貨品服務係呢個價錢，你會買幾多件」等嘅問題，再將消費者嘅答覆畫成圖表（Y 軸係價格，X 軸係需求量），跟住做個迴歸分析（簡單啲講就係一種分析方法，能夠靠手上數據畫出反映兩個變數之間嘅關係嗰條線），結果會得出一條估計嘅需求曲線。需求預測嘅技術喺營銷策略上好有用，可以幫到企業家知道喺每個價格件貨品服務會賣到幾多件，並且靠噉估計件貨品服務要設喺乜嘢價格先可以令利潤最大化。

供應
内文：供應
供應係指件貨品服務嘅價格同供應量（指賣家肯整嚟賣嘅量）之間嘅關係。例如假想一件貨，佢價格喺 10 文嗰陣啲生產商總共會生產 100 件，價格喺 9 文嗰陣啲生產商總共會生產 90 件... 等等嘅話，噉呢個價格同供應量之間嘅關係就係件貨嘅供應。對生產者嚟講，佢哋賣一樣貨品服務嘅所得等如件貨品服務嘅價格乘以所賣嘅量，所以一般嚟講，如果假設生產者係理性噉想自己嘅所得最大化嘅話，佢哋會嘗試生產同供應令到佢哋利潤最大化嘅貨品服務，而噉通常就示，假設第啲因素（例如生產成本）不變，一件貨品服務嘅價格愈高，啲生產者賣佢就愈會賺到錢，就愈會肯生產佢－是但搵條供應曲線嚟睇，佢嘅斜率都會係正數，呢條就係所謂嘅供應定律。
同需求同一道理，外在嘅因素可以影響一個供應：例如如果生產科技上有突破或者工人嘅人工跌，令一件貨嘅生產成本下降嘅話，噉通常條供應曲線會向右移（就算價錢不變，啲生產商都會生產多咗）；而如果工人嘅人工升，搞到生產成本上升嘅話，噉通常條供應曲線會向左移（就算價錢不變，啲生產商都會生產少咗）。

均衡
市場均衡嘅圖示；P0－均衡價格；A－需求量太大，P < P0；B－供應量太大，P > P0。
内文：市場均衡
均衡（equilibrium）係指供應量同需求量相等嘅一種狀態，即係喺幅供應需求圖入面供應曲線同需求曲線相交嗰一點。
當一件貨品服務嘅價格低過佢嘅均衡點嗰陣，需求量會大過供應量，所以會出現短缺；
而當件貨品服務嘅價格高過均衡點嗰陣，供應量會大過需求量，所以會出現盈餘。
喺短缺發生嗰陣，通常啲買家就會爭貨，鬥俾高價錢買－就會推高個價，而喺盈餘發生嗰陣，啲賣家就要賤買手上嘅存貨－就會撳低個價。所以供應同需求理論亦都預測咗，長遠嚟講，任何一個貨品服務如果外在因素不變，佢個價格係會慢慢噉趨向均衡狀態，令到個供應量同需求量最後變成相等嘅，而當有某啲外在因素改變搞到成條供應曲線或者成條需求曲線有所改變嗰陣，個均衡價格會跟住變。

彈性
内文：彈性 (經濟學)
彈性（elasticity）喺經濟學上係需求同供應可以有嘅一種屬性，指需求量同供應量對價格改變幾有反應。需求同供應彈性可以用以下呢條式計：
；
當中  係件貨品服務嘅價格， 係件貨品服務嘅需求量（如果考慮緊嘅係需求）或者供應量（如果考慮緊嘅係供應），而  係指導數－簡單啲講就係變率。
舉個例說明，假想家陣有兩件貨品，X 同 Y，兩個條需求曲線都成直線，X 嗰條斜率高啲（需求彈性低啲），噉嘅話如果兩件貨品嘅價格同時上升 1 文，對 X 嘅需求量嘅跌幅會細過對 Y 嘅需求量嘅。即係話 X 嘅需求量對價格改變反應冇咁大－就算 X 價格變，消費者買嘅數量都冇變得咁明顯。X 需求彈性低啲可以係因為好多原因：例如可能 X 係一樣好似鹽同糖噉嘅生活必需品，所以就算 X 平咗，消費者都唔會太有動力買多啲，而 X 就算貴咗，好多消費者都仲係要焗住買咁多；Y 就可能係一啲好似魚子醬噉嘅奢侈品，Y 對消費者嚟講唔係生活必需嘅，所以佢價格一升，消費者可以索性唔買，但 Y 一平，就會好多消費者想買。
卜戴倫

卜戴倫（Bob Dylan，1941年5月24號—）係美國民謠歌手，2016年攞諾貝爾文學獎，係頭一位歌手攞呢個獎。1961年出頭張專輯，佢多數出名作品來自1960年代反戰嘅民謠，Blowin' in the Wind 同 The Times They Are a-Changing，係表表者。1965年出嘅 Like a Rolling Stone，亦係大熱。戴倫唱片銷量超過一億，亦獲獎無數：十二個格林美獎、一個金球獎、奧斯卡金像獎等等。2012年五月，美國總統奧巴馬頒咗個總統自由勳章畀戴倫。2016年，戴倫獲諾貝爾文學獎，表揚「佢喺美國歌遙傳統之中，帶嚟嶄新嘅詩意」。
多邊形造型

多邊形造型（參見英文：polygon modeling）係三維電腦圖像講到嘅概念，屬於建立立體模型嘅方法之一。多邊形造型會用多邊形網格表達或者模擬物體表面嘅樣，設計者會以各種方法編輯個模型嘅頂點、邊同面，當中常用嘅功能有子分、拉伸以及細分曲面呀噉。
僑鑫國際大廈

（英文：Kíngold CENTURY），又嗌僑鑫國際金融中心，簡稱僑鑫國際，係中國廣東廣州嘅高樓大廈，亦係僑鑫國際喺珠江新城搞嘅大型高樓商業建築，位置喺天河區珠江新城金穗路62號。

負責方
呢間大廈係由僑鑫集團負責開發，Skidmore, Owings & Merrill LLP負責設計，中國建築工程總公司負責起呢棟大廈。

建設史
呢間大樓本嚟喺2009年12月6號開始喐手起，但係搞緊開工典禮嗰陣俾好多冼村啲村民話損害咗佢哋嘅利益而喺施工工地附近搞大型示威，重揼爛典禮臺嚟抗議官商勾結行為，令大樓開工工程一度取消，直到2011年2月11號先至逳手。期間施工進度受到幾次改圖紙同俾冼村村民干擾而起得好慢，直到2015年4月23號起好兼內部招標。2016年12月9號，僑鑫集團正式搬入呢間大廈入面辦公。
數碼雕塑

數碼雕塑（參見英文：digital sculpting）係三維電腦圖像講到嘅概念，屬於建立立體模型嘅方法之一。如果一位設計者用呢種方法建立立體模型，佢就會用軟件工具推、拉、磨、掹或者捏嚟操控個模型嚟造出想要嘅形狀，彷彿好似個模型係一嚿黏土噉。
黃大鈞

黃大鈞（Alan Wong，1975年11月6號—）係香港前新聞從業員，無綫新聞前高級記者兼主播。2012年7月因病離開無綫電視新聞部。
仆街

仆街(pok guy)（粵拼：puk1 gaai1）係廣東話入面一個好常見嘅俗語。喺香港同埋廣東等地區經常有人掛喺口邊，亦都有喺塗鴉度出現。喺中學入面、傾閒偈之間、MK人對話之中，「仆街」呢句俗語嘅出現率係特別高嘅。相比起「屌」之類嘅粗口，「仆街」其實唔算係粗俗，最多只有死傷意思，亦冇性暗示。

意思
喺廣東話之中，「仆街」原本係黑社會嘅用語，係指仆臥喺街上，死喺路邊冇人收屍，暗指眾叛親離或者親信俾人誅晒。現今都好少人知道佢嘅原意，於是「仆街」一詞開始降級，變為強調情感之用，更有人按字面就噉解為跌倒、仆親。

寫法
有指正寫係扑街，其中「扑」唔係「撲」簡化字；亦有考證話寫成踣街至啱；兩個嘅發音同意義都啱路數，不過極少人採用；正寫存疑。另外有粵語「曲街」、「福佳」同扒街及國語「不該」及英文「PK」、「HiHi／Hi Hi」同「poor guy」等避諱代稱。

文法及應用範例
而家嚟講，仆街一詞喺實際應用嗰陣主要會有四種意義：
指陷入絕境：今次仆街啦！（呢鑊麻煩囉！）
狠狠咁鬧人：仆街啦你！（去死啦！）
作名詞用，指特定嘅人：你係一條仆街。（你係一個衰人）
作形容詞：佢好仆街囉！（佢好賤）
發洩用：仆你/佢個街！（等同「豈有此理」、「頂你／佢個肺」、「你去死啦」）
以下進一步介紹下唔同詞型嘅運用：
作為名詞，多數係指一啲品德好差或者做咗壞事嘅人。例句：
你個仆街吖！重爭我十蚊幾時還呀？（直頭用仆街當咗係對方個名，用嚟強烈咁表現出唔還錢呢種品行係唔要得嘅）
作為動詞，多數會係啲黑心狠毒嘅咒罵。例句：
叫你做少少嘢都唔掂，哎你去仆街啦！（呢句說話強烈咁表達對某人做嘢嘅效率唔滿意，直頭想佢快啲去死）
作為形容詞，多數係指單嘢好麻煩好難處理，或者形容好衰嘅人。例句：
嗰個仆街老細成日喺度指東指西！我唔撈啦！（帶出呢個人認為有個咁衰嘅老細咁樣對自己，已經唔想再幫佢打工）
單嘢搞到咁仆街，點收科呀？（即係件事搞到咁複雜麻煩，點樣去收拾殘局好呢？）

仆親／跌倒
仆街可以泛指跌倒，例如：
一九八二年九月，戴卓爾夫人喺北京同鄧小平開完會後，喺人民大會堂前面條樓梯仆街（有人會寫成「仆階」，即係仆咗落階梯）。

唔好運
仆街可以指自己或者其他人嘅運氣唔好。例如：
我今次仆街啦！
等於「我呢鑊衰咗啦！」
仆佢個臭街／仆佢個臭花街
等於「頂佢個肺」、「豈有此理！」。「佢」字可以泛指任何嘢，包括運氣。「臭」字同「臭花」係助語詞。

PK
英文「PK」嘅常見意思有決戰／毆鬥，亦都可以代表足球射十二碼（Penalty Kick）。
不過因為有時為咗唔想咁粗俗，就搵仆街英文拼音－"POOK GAI" 嘅縮寫：「PK」來代替，用法其實同仆街係一樣。例子：
今次個計劃P咗K啦！（又可以咁樣講：今次個計劃PK咗啦！）
即係話：今次呢個計劃衰咗囉。
你條PK仔終於捨得返嚟啦咩？
即係「你個衰仔終於捨得返嚟啦咩？」。因為係取代用嘅詞語，聽落比較溫和，可以用喺比較熟嘅朋友身上，口中雖然好唔滿意，但又帶出少少親切同掛念嘅味道。
今次PK喇！
即係「今次仆街喇！」

Poor Guy or Pok Guy
英文「Poor Guy and Pok  Guy」照譯就係窮人，但有時因場合唔方便講仆街或PK，或會用「Poor Guy」代替。好似：嗰條Poor Guy好狗呀！

不該
用國語讀不該，聽落似用粵語講嘅「仆街」，黃毓民做香港立法會議員時，曾經喺開會時用國語講好多次「不該」，疑似有此意味。

曲街
以「曲街」代替「仆街」原本係佛山一帶嘅粵語南番順方言嘅避諱講法，後嚟開始喺香港嘅網上討論區廣泛咁用，通常係用嚟做避開俾討論區過濾河蟹嘅替代詞。

福佳
改編歌《福佳始終有你》令諧音詞「福佳」廣為人知。

扒街
將「仆街」讀歪些少就係扒街（paa4*1 gaai1），字面意思差唔多。

Puki
印尼文既「閪」（女性性器官），聽落似用粵語講嘅「仆街」。變種「Pukimak」字面意思「老母閪」既「屌你老母」「老母仆街」用意。
籐條

籐條（split rattan，rattan cane）係用籐嘅條，軟而靱，好多時係用來罰人架生。籐條用來罰人，通常對細路會用幼條。但如果係笞刑，會用到好粗嘅籐條，有時會留低傷痕。

文化
籐條係二十世紀六、七、八十年代香港人嘅集體回憶，因為個時嘅人通常生幾個仔女，父母為咗方便教仔，都會買一條返屋企，專用嚟打仔。同時係兄弟姐妹打交時常用嘅「武器」。打仔用嘅籐條好多時其實係雞毛掃。
以前嘅學校，先生可以用籐條體罰學生。不過家下唔可以再咁做。
例如嚮劇集《大長今》裏面，小長今俾阿媽用籐條打小腿後面。

犯法
2019年，香港人721暴動案，用籐條襲擊人屬於犯法，未來幾年法例要求，正式列為違禁武器。
費辛隆尼

費辛隆尼（粵音：fai3 san1 lung4 nei4，意大利文：Frosinone）係意大利費辛隆尼省嘅首府。面積加埋47 平方公里，2005年有46,529人喺呢度住緊。
彼德堡聯足球會

彼德堡足球會（英文：Peterborough United F.C.）係英格蘭彼德堡一間職業足球球會，依家踢緊英格蘭甲組足球聯賽。
平原君

平原君（？—前251年），嬴姓，趙氏，名勝，趙武靈王個仔，趙惠文王細佬，係戰國時期趙國宗室大臣、政治人，喺趙惠文王同趙孝成王時期做宰相。
佢同信陵君魏無忌、孟嘗君田文、春申君黃歇合稱「戰國四公子」，因為佢哋都招攬大量門客。
夏馬爾

夏馬爾（英文：Al-Shamal SC）係卡塔爾多哈嘅一間職業足球球會，依家踢緊卡塔爾星級足球聯賽。
信陵君

信陵君（？—前243年），姬姓，魏氏，名無忌，係中國戰國時代政治人、軍事家，魏昭王個仔，魏安釐王同父異母細佬，後世亦稱魏公子。佢喺魏安釐王時期官至魏國上將軍，同平原君趙勝、孟嘗君田文、春申君黃歇合稱「戰國四公子」，因為佢哋都招攬大量門客。
完顏雍

完顏雍（1123年3月29號—1189年1月20號），係大金第五個皇帝，金太祖完顏旻嘅孫仔（金睿宗完顏宗堯嘅大仔），1161年到1189年在位，跟廟號叫金世宗。
完顏雍做皇帝嗰陣，1163年同南宋簽訂隆興和議，開始咗用人唯賢、與民休息嘅盛世，史稱「大定之治」。